**Har du en god idé til et vannmiljøprosjekt for elevene dine eller barnehagen din?**

*Søk om støtte fra Vassområde Hallingdals skolefond!*

Vassområde Hallingdal er et interkommunalt samarbeid mellom kommunene Hol, Ål, Hemsedal, Gol, Nesbyen, Flå, Krødsherad og Modum. Vassområdet omfatter hele nedbørsfeltet til Hallingdalselva/ Snarumselva, med sidevassdrag som Hemsil og Rukka. I Vassområde Hallingdal arbeider vi for å bedre vannkvaliteten og ta vare på det biologiske mangfoldet i hele vassområdet. Målet er at alt vann i Hallingdal skal ha god økologisk tilstand!  
  
Vi ønsker å bidra til å engasjere unge i temaer om vannmiljø og biologisk mangfold, og eventuelt også å kunne etablere samarbeid om overvåkning og ny kunnskap. For 2022 er det satt av 30.000,- i et skolefond. Skoler, barnehager, folkehøgskoler, studenter, lag og foreninger kan søke om støtte fra skolefondet. Søknader med lokal tilknytning og høy formidlingsverdi vil bli prioritert.

Skolefondet var nytt i Vassområde Hallingdal i 2021, og de første prosjektene som fikk støtte var:

* Ulsåk barnehage i Hemsedal, til innkjøp av vannundersøkelsesutstyr og oppslagsbøker, og busstransport i forbindelse med ekskursjon til et tjern for de eldste barnehagebarna.
* Skattebøl skule i Ål fikk støtte til busstransport til settefiskanlegget i Kleivi, i forbindelse med et undervisningsopplegg om vannmiljøet for 4. trinn.
* Innkjøp av vannkikkerter, hover, forstørrelsesglass og oppslagslitteratur til en utlånskasse for naturfaglærere/barnehager (ta kontakt hvis du ønsker å låne!).

Til nå har kun skole og barnehage søkt om støtte, men også lag og foreninger med barne- og ungdomsarbeid og prosjekter tilknyttet vannmiljøet, eller studenter som trenger tilskudd til oppgaver som omhandler Hallingdalsvassdraget kan søke.

**  
Søknadsfristen er 1. mars 2022. Finn mer informasjon på [www.aal.kommune/vassomrade](http://www.aal.kommune/vassomrade).   
Du kan også gjerne ta kontakt med vannområdekoordinator: [elin.merete.blixhavn@aal.kommune.no](mailto:elin.merete.blixhavn@aal.kommune.no) / tlf: 959 25 531.

*Faksimile av Hallingdølen 03.06.2021. Ulsåk barnehage på ekskursjon.*